ai4bharat/Pralekha huggingface dataset:
وزارت دفاع
ڈیفنس ریسرچ اینڈ ڈیولپمنٹ آرگنائزیشن انڈین سائنس کانگریس کے 107 ویں سالانہ پروگرام میں شرکت کرے گا
ڈیفنس ریسرچ اینڈ ڈیولپمنٹ آرگنائزیشن یونیورسٹی آف ایگریکلچر سائنسز بنگلورو میں 3 سے 7جنوری 2020 تک جاری رہنے والے انڈین سائنس کانگریس کے 107ویں سالانہ اجتماع میں ‘پرائڈ آف انڈیا-سائنس ایکسپو 2020’ میں شرکت کرے گا۔ پانچ دن تک جاری رہنے والے اس زبردست سائنسی میلے کا اہتمام انڈینس سائنس کانگریس  کے 107ویں سالانہ اجتماع کے حصے کی حیثیت سے کیا جارہا ہے۔ وزیراعظم جناب نریندر مودی پرائڈ آف انڈیا – سائنس ایکسپو2020 کا افتتاح کریں گے۔
اس سائنسی میلے میں ڈی آرڈی او کی پویلین کا افتتاح سائنس وٹیکنالوجی کے امور کے مرکزی وزیر ڈاکٹر ہرش وردھن نے کیا تھا۔اس موقع پر انہوں نے ڈی آر ڈی او کے اسٹالس بھی دیکھے اور ڈی آرڈی او کی 31 لیباریٹریز کی مصنوعات اور ٹیکنالوجی میں خصوصی دلچسپی کا اظہار کیا۔ اس سائنسی میلےمیں 150 سے زائدماڈل نمائش کے لیے رکھے گئے ہیں، جس میں جدید ترین دیسی دفاعی ٹیکنالوجی کا استعمال کیا گیا ہے۔ یہ وہ دیسی دفاعی ٹیکنالوجی ہےجو ‘میک ان انڈیا’ کے جذبے سے خودکفالتی اور قومی افتحار کی ترجمانی کرتی ہے۔ ڈی آر ڈی او کے پویلین میں نمائش کے لیے پیش کیے جانے والےلانگ رینج سرفیس ٹو ایئر میزائل ، کوئک ری ایکشن سرفیس تو ایئر میزائل سسٹم ، استر میزائل اوربیٹل فیلڈس سرویلانس راڈار، اسلیشا  اور بھرانی ، مینی- یوجی وی آٹونومس سرویلانس روبوٹ،سنٹری آٹونومس سرویلانس روبوٹ سمیت مختلف راڈار نظام شامل ہیں۔
ڈی آر ڈی او کے پویلین کے انڈور نمائش میں ڈی آر ڈی او کے ہر ٹیکنالوجی ادارے کے ماڈل شامل ہیں۔جن میں اے ای ڈبلیو اینڈ سی، یواے وی رستمI- اور تپس ، نربھے میزائل، آکاش میزائل سسٹم، پرتھوی میزائل ، ناگ میزائل، ہلینا، ماریچ- ایڈوانس تارپیڈو ڈیفنس سسٹم، بخاری دی ہیٹنگ سسٹم، ریڈی –ٹو-ایٹ پیکیج، فوڈ اور جوس وغیرہ شامل ہیں۔
واضح ہو کہ ڈیفنس ریسرچ اینڈ ڈیولپمنٹ آرگنائزیشن  وزارت دفاع کی تحقیق و ترقی کا شعبہ ہے،جس میں فوج کے لیے اسلحہ کے فروغ کے نظام ،پلیٹ فارم اور مشینیں اور سامان تیار کرنے والی 52 سے زائد لیباریٹریز اور ادارے شامل ہیں۔
پرائڈ آف انڈیا ایکسپو میں لگایا جانے والا ڈیفنس ریسرچ اینڈ ڈیولپمنٹ آرگنائزیشن  کا پویلین شائقین اور طلبا کی خصوصی توجہ کا مرکز رہا ہے۔جس میں شائقین اور ناظرین کوان اسٹالز کا انتظام و انصرام کرنے والے ڈی آر ڈی اوکے سائنسدانوں سے گفتگو کرنے کا موقع بھی حاصل ہوتا ہے۔اس موقع پر ڈیفنس ریسرچ اینڈ ڈیولپمنٹ آرگنائزیشن  اپنے پویلین میں سبھی کا خیرمقدم کرتا ہے، تاکہ شائقین جدید دفاعی ٹیکنالوجی کے میدان میں ہمارے ملک کی اہلیت کا موقع پر اندازہ لگاسکیں اور انہیں فعال ڈی آر ڈی او برادری کے ساتھ تبادلہ خیال کا موقع حاصل ہوسکے۔
۔۔۔۔۔۔۔۔۔۔۔
م ن ۔س ش۔ ت ع۔
U-60
(Visitor Counter : 69
کامرس اور صنعت کی وزارتہ
وشا پٹنم میں مصنوعی بایو آرگن سے متعلق ورکشاپ منعقد
نئی دلّی ، 15 مئی بھارت ۔ آسٹریلیا تعاون کو تقویت بخشنے اور دونوں ممالک کے درمیان 3 ڈی چھپائی کی صنعت کو فروغ دینے کے لئے آندھرا پردیش میڈ ٹیک زون  نے حال ہی میںوشا کھا پٹنم کے اے ایم ٹی زیڈ میں کلام کنونشن سینٹر میں آرگن بایو پرنٹنگ پر ایک روزہ ورکشاپ کا انعقاد کیا ہے ۔ ورکشاپ نے پایا کہ 3 ڈی پرنٹنگ ایک ایسی اختراعی تکنالوجی ہے جو کہ تمام میڈیکل ڈسپلن کا احاطہ کرتی ہے اور تشخیص اور تھیراپی کے شعبے میں نئے مواقع پیش کرتی ہے ۔ تشخیصی تصاویر سے لے کر جراحتی منصوبہ بندی ، مریض سے متعلق مخصوص ماڈل پیش کرتی ہے جو کہ علاج کے لئے مریض اور ڈاکٹر کے لئے ایک نئی راہ ہموار کرتی ہے ۔
ڈاکٹر جتندر کمار شرما ، ایم ڈی اور سی ای او نے اے ایم ٹی زید میں وفود کو 3 ڈی پرنٹنگ سہولت کا معائنہ کرنے کے لئے مدعو کیا ، جو کہ دنیا میں 3 ڈی پرنٹنگ سہولیات میں سے ایک ہے
ڈاکٹر پائل مکھرجی ، جو کہ سڈنی میں ایک اوٹولوجسٹ ، کوچلیر امپلانٹ اور لایٹرل اسکل سرجن ہیں ، اس کے علاوہ آر اے سی ایس این ایس ڈبلیو اسٹیٹ کمیٹی کی ڈپٹی چیئر بھی ہیں ، نے نہ صرف تحقیق کی ضرورت پر زور دیا بلکہ جانوروں پر کلینیکل ٹرائل کی سہولیات کی دستیابی کی ضرورت پر بھی زور دیا ۔
مدراس ای این ٹی ریسرچ فاونڈیشن  ، چینئی کے کنسلٹنٹ ای این ٹی سرجن ڈاکٹر رگھو نندن نے 3 ڈی پرنٹنگ والی سرجری کے مصارف کے لئے حکومتی مالی امداد کی ضرورت پر زور دیا ۔
ڈاکٹر سنجے گمبھیر ، ایسوسی ایٹ ، ڈائرکٹر ، ٹرائیسیپ ، آلوک میڈیکیپورا انل ، اسٹارٹ ۔ اپ کے بانی ، نیکسٹ بگ انوویشن لیبس اور راجہ سیکھر اپیتوری ، سی ایاو ، تھنک 3 ڈی نے بھی اس ورکشاپ میں شرکت کی ۔
U . 2120
(Visitor Counter : 52
صحت اور خاندانی بہبود کی وزارت
ریاستوں اور مرکز کے زیر زانتظام علاقوں میں کووڈ – 19 کی ویکسین کی دستیابی کی تازہ ترین صورتحال
ریاستوں اور مرکز کے زیر انتظام علاقوں کو 65 کروڑ سے زیادہ ویکسین کی خوراکیں دستیاب کرائی گئی ہیں
ریاستوں اور مرکز کے زیر انتظام علاقوں کے پاس 4.36 کروڑ سے زیادہ ویکسین کی غیر استعمال شدہ خوراک اب بھی موجود ہیں اور1.20 کروڑ خوراکیں تیاری کے مرحلے میں ہیں
مرکزی حکومت ملک بھر میں جاری کووڈ – 19 ٹیکہ کاری کی رفتار کو بڑھانے اور اسکوپ کو وسعت دینے کے تئیں عہد بستہ ہے۔ سبھی کو کووڈ – 19 سے بچاؤ کا ٹیکہ لگانے کا نیا مرحلہ 21 جون 2021 کو شروع کیا گیا تھا ۔ ریاستوں اور مرکز کے زیر انتظام علاقوں کو ویکسین کی اضافی دستیابی کے ذریعہ ٹیکہ کاری کی اس مہم کو بڑھایا گیا ہے تاکہ ان کے ذریعہ بہتر منصوبہ بندی کی جا سکے اور ویکسین کی سپلائی چین کو بہتر بنایا جا سکے ۔
بھارتی حکومت ملک گیر ٹیکہ کاری مہم کے حصے کے طور پر ریاستوں اور مرکز کے انتظام والے علاقوں کو ویکسین کی مفت دستیابی کے ذریعہ ان کی مدد کر رہی ہے ۔ سبھی کو کووڈ – 19 سے بچاؤ کی ٹیکہ کاری کے نئے مرحلے میں بھارتی حکومت 75 فیصد ویکسین کی خریداری ملک میں ویکسین تیار کرنے والوں سےکرے گی اور انہیں ریاستوں اور مرکز کے زیر انتظام علاقوں کو مفت فراہم کرے گی ۔
.
|
|
ویکسین کی خوراکیں
|
|
3 ستمبر 2021 تک
|
|
سپلائی کی گئی
|
|
65,00,99,080
|
|
تیاری کے مرحلے میں
|
|
1,20,95,700
|
|
باقی دستیاب خوراک
|
|
4,36,81,760
بھارتی حکومت  اور ریاستی سرکار سے براہ راست خریداری کے زمرے کے ذریعہ ریاستوں اور مرکز کے زیر انتظام علاقوں کو 65 کروڑ  ویکسین کی خوراک دستیاب کرائی جا چکی ہیں ۔
ریاستوں اور مرکز کے زیر انتظام علاقوں کے پاس اب بھی 4.36 کروڑ  ویکسین کی غیر استعمال شدہ خوراکیں موجود ہیں جنہیں ابھی ستعمال کیا جانا ہے۔
وزارت دفاع
وزیر دفاع جناب راجناتھ سنگھ نے جنگ ؍آپریشن تاریخ کو جمع کرنے، ان کی زمرہ بندی اور ترتیب پر ایک پالیسی کو منظوری دی
جنگ؍آپریشن تاریخ پانچ سال کے اندر ترتیب دی جائے گی
ریکارڈ وں کو عام طورپر 25سال کے اندر زمرہ بند کیا جانا ہے
نئی دہلی،12؍جون2021:
وزیر دفاع جناب راجناتھ سنگھ نے وزارت دفاع کے ذریعے جنگ ؍آپریشن تاریخ کو جمع کرنے ، ان کی زمرہ بندی اور ترتیب ؍اشاعت سے متعلق پالیسی کو منظوری دے دی ہے۔پالیسی میں یہ نشانہ رکھا گیا ہے کہ وزارت دفاع کے تحت ہر ادارے جیسے کہ خدمات متحدہ دفاعی ملازمین ، آسام رائفلز اور ہندوستانی ساحلی گارڈ شعبہ تاریخ کو جنگوں سے متعلق ڈائری کارروائی کے خطوط اور آپریشن ریکارڈ بک منتقل کریں گے، تاکہ وزارت دفاع ان کے بہتر رکھ رکھاؤکا نظم کرنے کے ساتھ ساتھ انہیں آثار قدیمہ میں رکھ سکے اور اس کی باقاعدہ ایک تاریخ ترتیب دے سکے۔
ریکارڈوں کی زمرہ بندی کی ذمہ داری وقت وقت پر ترمیم شدہ عوامی ریکارڈ ایکٹ 1993 اور عوامی ریکارڈ قوانین 1997 میں مندرج متعلقہ تنظیموں کی ہوتی ہے۔ پالیسی کے مطابق ریکارڈوں کو عام طورپر 25سال کے اندر زمرہ بند کیاجانا چاہئے۔25 سال سے زیادہ پرانے ریکارڈوں کے ماہرین کے ذریعے تجزیہ کیاجانا چاہئے اور جنگ ؍آپریشن تاریخ مرتب ہونے کے بعد اسے ہندوستان کے قومی آثار قدیمہ کو منتقل کردینا چاہئے۔
شعبہ تاریخ جنگ؍ آپریشن تاریخ کو جمع کرنے ، ان کے اجراء اور اشاعت کے دوران مختلف محکموں کےد وران تال میل کے لئے ذمہ دار ہوگا۔پالیسی میں جنگ ؍آپریشن تاریخ کے جمع کرنے کےلئے جوائنٹ سیکریٹی وزارت دفاع کی صدارت میں اور خدمات ، وزارت خارجہ، وزارت داخلہ دیگر اداروں اور اہم فوجی مؤرخوں کے نمائندوں کو شامل کرتے ہوئے ایک کمیٹی کی تشکیل لازمی ہے۔
پالیسی میں جنگ ؍آپریشن تاریخ کی ترتیب اور اشاعت سے متعلق واضح طورپر وقت حد بھی مقرر کی گئی ہے۔مذکورہ کمیٹی کی تشکیل جنگ؍ آپریشن کے پورا ہونے کے 2 سال کے اندر کیاجانا چاہئے، اس کے بعد ریکارڈوں کا جمع کرنا اور ان کی ترتیب 3 سالوں میں پورا کیاجانا چاہئے اور اسے تمام متعلقہ لوگوں تک بھیجا جانا چاہئے۔
سیکھے گئے سبق کا تجزیہ کرنے اور مستقبل کی غلطیوں کو روکنے کےلئے سبرامنیم کی صدارت والی کارگل جائزہ کمیٹی کے ساتھ ساتھ این این ووہرا کمیٹی کے ذریعے جنگوں کے ریکارڈ کی زمرہ بندی پر واضح پالیسی کے ساتھ جنگوں کی تاریخ لکھنے کی ضرورت کی سفارش کی گئی تھی۔ کارگل جنگ کے بعد قومی سلامتی پر جی او ایم کی سفارشوں میں حکومتی سطح پر جنگ کی تاریخ کے لکھے جانے کا بھی ذکر کیا گیا تھا۔
جنگ کی تاریخ کی وقت پر اشاعت لوگوں کو واقعات کا من وعن اعدادو شمار دے گا،ساتھ ہی اکیڈمک تحقیق کے لئے تصدیق شدہ اشیاء بھی فراہم کرے گا اور بے بنیاد افواہوں کا بھی اس سے خاتمہ ہوگا۔
وزیراعظم کا دفتر
وزیر اعظم نے سی ڈبلیو جی 2022 میں کانسے کا تمغہ جیتنے پر سری کانت کدامبی کو مبارکباد دی
سی ڈبلیو جی میں یہ ان کا چوتھا میڈل ہے اس سے ان کی صلاحیت اور مستقل مزاجی ظاہر ہوتی ہے :پی ایم
وزیر اعظم جناب نریندر مودی نے برمنگھم دولت مشترکہ گیمز 2022 میں کانسے کا تمغہ جیتنے پر سری کانت کدامبی کو مبارکباد دی ہے ۔
وزیر اعظم نے سری کانت کدامبی کے سی ڈبلیو جی میں چوتھا میڈل جیتنے پر بھی خوشی ظاہر کی ۔
وزیر اعظم نے ٹوئیٹ کیا:
’’ہندوستانی بیڈ منٹن کے باعزم کھلاڑیوں میں سے ایک @کدامبی نے دی ڈبلیو جی میں اپنے انفرادی میچ میں کانسے کا تمغہ جیتا ہے ۔ سی ڈبلیو جی میں یہ ان کا چوتھا میڈل ہے جس سے ان کی صلاحیت اور مستقل مزاجی ظاہر ہوتی ہے ۔انہیں مبارکباد ۔وہ ابھرتے ہوئے کھلاڑیوں کی حوصلہ افزائی کرتے رہیں اور ہندوستان کا سر مزید فخر سے بلند کریں۔#چیر 4 انڈیا۔‘‘
اسٹیل کی وزارت
این ایم ڈی سی نے بھارت رتن باباصاحب ڈاکٹر بی آر امبیڈکر کا یوم پیدائش منایا
این ایم ڈی سی نے آج حیدرآباد میں این ایم ڈی سی ہیڈ آفس میں ہندوستانی آئین کے معمارکوزبردست خراج عقیدت پیش کیا اور بھارت رتن بابا صاحب ڈاکٹر بی آر امبیڈ کرکا 132 واں یوم پیدائش منایا۔جناب امیتاوا مکھرجی، سی ایم ڈی ،نےجناب دلیپ کمار موہنتی، ڈائریکٹر ، جناب وشواناتھ سریش، ڈائریکٹر  اورجناب بی وشواناتھ، سی وی او نے ملازمین کی قیادت کرتے ہوئے ہندوستانی جمہوریت کے بانیوں میں سے ایک کو خراج عقیدت پیش کیا۔
اس موقع پر خطاب کرتے ہوئے،جناب امیتاوا مکھرجی نے کہا کہ باباصاحب نے ہمیں ایک ایسا آئین دیا جو زندہ رہ سکتا ہے، سانس لے سکتا ہے اور قانونی عمل سے بتدریج ارتقا ءکر سکتا ہے۔ سب سے ترقی پسند آئینوں میں سے ایک، یہ آئین عالمی انسانی حقوق کو سربلند کرتا ہے اور ہر شہری کو برابری اور مساوات کے وعدے کے ساتھ تحفظ فراہم کرتا ہے۔جناب مکھرجی نے کہا کہ ہم ،این ایم ڈی سی میں، ان اقدار سے تحریک حاصل کرتے ہیں جن پر ہمارے بانیوں نے ملک کی تعمیر کی۔
اس تقریب کا اہتمام کان کنی کے بڑے ادارے این ایم ڈی سی نے این ایم ڈی سی ایچ او ایس سی / ایس ٹی ایسوسی ایشن کے تعاون سے کیا تھا۔اس موقع پر این ایم ڈی سی ایس سی/ایس ٹی ایمپلائز ویلفیئر ایسوسی ایشن کے صدرجناب بی ہنومنت راؤ اور جناب بی پون کمار  کے ساتھ ساتھ ایگزیکٹو ممبران اور ملازمین بھی موجود تھے۔ تقریب کا آغاز ڈاکٹر بی آر امبیڈ کر کی تصویر پر پھول چڑھانے سے ہوا۔ اس کے بعد ان کی یاد میں ایک دعا پڑھی گئی۔
اس موقع پر سٹیزن آرکسٹرا نے ایک ثقافتی پروگرام پیش کیا جس میں معاشر ے کی بہتری میں بابا صاحب کی خدمات کو یاد کیا گیا۔سماجی مصلح کو خراج عقیدت کے طور پر،این ایم ڈی سی ایس سی / ایس ٹی ایمپلائیز ویلفیئر ایسوسی ایشن نے بچوں میں اسکول بیگ تقسیم کئے۔
ارضیاتی سائنس کی وزارت
جنوبی آسام اور میگھالیہ کے کچھ مقامات پر شدید بار ش کا امکان
آسام ، میگھالیہ، ناگالینڈ، منی پور، میزورم، تریپورہ کے کچھ مقامات پر تیز آندھی اور بجلی چمکنے کا ا مکان، جھارکھنڈ، مغربی بنگال، سکم، لکشدیپ ، کیرل، موہ کے اکادکا مقامات پر بجلی گرنے اور تیز ہوائیں چلنے کے آثار، چھتیس گڑھ اوڈیشہ ، اروناچل پردیش، ساحلی آندھراپردیش،ینم ، کرناٹک، اورتلنگانہ کے کچھ مقامات پر بجلی کڑکنے کے ساتھ آندھی کے امکان
نئی دہلی، 8اپریل2021/ ہندستانی محکمہ موسم موسمیات  کے قومی، موسم پیش گوئی مرکز کے مطابق :
8 اپریل  : آسام ، میگھالیہ ، ناگالینڈ ، منی پور ، میزورم، اور تریپورہ میں کچھ مقامات پر 50-60 کلو میٹر فی گھنٹہ کی رفتار سے آندھی چلنے اور بجلی کڑکنے کے امکانات: جھارکھنڈ، مغربی بنگال ، سکم ، لکشدیپ، کیرل ، ماہی کے اکا دکا مقامات پر 30 سے 40 کلو میٹر فی گھنٹہ رفتار سے تیز ہوائیں چلنے اور بجلی گرنے کا امکان ہے: چھتیس گڑھ، اوڈیشہ، اروناچل پردیش، ینم، کرناٹک، اور تلنگانہ کے کچھ مقامات پر بجلی کڑکنے کے ساتھ آندھی آنے کے امکانات ہیں۔
- جنوبی آسام اور میگھالیہ کے کچھ مقامات پر بھاری بارش ہونے کا امکان
- شمال مشرقی جھارکھنڈ کےکچھ مقامات پر گرم ہوائیں چل سکتی ہیں۔
9 اپریل  : مغربی بنگال کے کچھ مقامات پر بجلی کڑکنے اور اولہ باری کے ساتھ 50سے 60 کلو میٹر کی رفتار سے آندھی چل سکتی ہے ، آسام اور میگھالیہ کے کچھ مقامات پر بجلی گرنے اور 50-60 کلو میٹر کی رفتار سے تیز ہوائیں چلنے کا امکان ہے۔اوڈیشہ کے کچھ مقامات پر بجلی کڑکنے ، ژالہ باری ہونے اور 30-40 کلو میٹر فی گھنٹہ کی رفتار سے ہوائیں چلنے کا امکان ہے۔ ساحلی آندھراپردیش اور ینم ، تمل ناڈو، پڈوچیری اور لکشدیپ میں بجلی کڑکنے کے ساتھ تیز ہوائی چلنے کا امکان ہے
- اروناچل پردیش میں کچھ مقامات پر شدید بارش ہونے کا امکان ہے
10 اپریل : مغربی بنگال کے کچھ مقامات پر بجلی کڑکنے اور اولہ باری کے ساتھ 50سے 60 کلو میٹر کی رفتار سے آندھی چل سکتی ہے، آسام اور میگھالیہ کے کچھ مقامات پر بجلی گرنے اور 40-50 کلو میٹر کی رفتار سے تیز ہوائیں چلنے کا امکان ہے۔جھارکھنْڈ، اروناچل پردیش ساحلی آندھراپردیش اور ینم ، تمل ناڈو، پڈوچیری اور لکشدیپ میں بجلی کڑکنے کے ساتھ تیز ہوائی چلنے کا امکان ہے۔
- 11 اپریل : ودربھ، چھتیس گڑھ اور اوڈیشہ کے کچھ مقامات پر بجلی کڑکنے اور ژالہ باری کے ساتھ ساتھ30-40 کلو میٹر فی گھنٹی کی رفتار سے آندھی چلے گی۔ آسام میگھالیہ کے کچھ مقامات پر بجلی گرنے اور 50-60 کلو میٹر کی رفتار سے تیز ہوائیں چلنے کا امکان ہے۔ مغربی بنگال ، اروناچل پردیش ،وسطی مہاراشٹر، ساحلی آندھراپردیش اور کیرل کے کچھ مقامات پر بجلی کڑکنے کے ساتھ تیز ہوائیں چل سکتی ہیں۔
12 اپریل : آسام اور میگھالیہ کے اکاد کا مقامات پر بجلی کڑکنے کے ساتھ 40-50 کلو میٹر فی گھنٹے کی رفتار سے آندھی چل سکتی ہے، کونکن اور گوا ساحلی آندھراپردیش اور ینم ، تمل ناڈو ، پڈوچیری اور لکشدیپ میں بجلی کڑکنے کے ساتھ تیز ہوائیں چل سکتی ہیں۔
- کیرل اور موہ کے کچھ مقامات پر تیز بارش ہوسکتی ہے
گرافکس میں تفصیلی معلومات کے لئے یہاں کلک کریں
خصوصی مقام سے متعلق پیش گوئی اور انتباہ کے لئے براہ کرم موسم ایپ ڈاؤن لوڈ کریں۔ زراعت سےمتعلق موسم کی صلاح کے لئے میگھ دودھ ایپ ڈاؤن لوڈ کریں ، بجلی گرنے کے انتباہ کے لئے دامنی ایپ ڈاؤن لوڈ کریں اور ضلع کےمطابق انتباہ کے لئے ریاست کی ایم سی/ آر ایم سی ویب سائٹ دیکھیں۔
ش ح۔ ش ت۔ج
Uno-3588
(Visitor Counter : 72
عملے، عوامی شکایات اور پنشن کی وزارت
سبکدوش سرکاری افسروں کو از سر نو روزگار دینے سے متعلق وضاحت
نئی دہلی۔یکم اگست۔وزیر مملکت  شمال مشرقی خطے کی ترقیات  وزیراعظم کے دفتر میں وزیر مملکت، عملہ ، عوامی شکایات اور پنشن ، ایٹمی توانائی اور خلائی اُمور ڈاکٹر جتیندر سنگھ نے آج لوک سبھا میں ایک سوال کے تحریری جواب میں بتایا ہے کہ سبکدوش سرکاری افسروں کے ذریعے ازسر نو روزگار حاصل کرنے کیلئے معینہ ایک سال کی مدت میں کسی طرح کی تخفیف کی کوئی تجویز نہیں ہے۔
قواعد کے مطابق اگر کوئی پنشن یافتہ شخص، جو اپنے سبکدوش ہونے سے فوراً پہلے گروپ اے افسر تھا ، یہ خواہش کرتا ہے کہ وہ اپنی سبکدوشی کی تاریخ سے ایک سال مکمل ہونے سے قبل کسی کمرشیل روزگار کی پیشکش قبول کرلے ،تو اسے حکومت سے اس سلسلے میں پیشگی منظوری حاصل کرنی ہوگی اور اس کے لئے اسے طے شدہ فارم پُر کرکے باقاعدہ طور سے درخواست گزارنی ہوگی۔ متعلقہ قواعد وضوابط میں یہ بھی کہا گیا ہے کہ اگر اس طرح کا پنشن یافتہ فرد، اپنی سبکدوشی کی تاریخ سے ایک سال مکمل ہونے سے قبل، کہیں پر کوئی کمرشیل روزگار حاصل کرتا ہے اور اس سلسلے میں حکومت سے پیشگی اجازت نہیں حاصل کرتا ،تو حکومت اس امر کی مجاز ہوگی کہ وہ اس شخص کی پوری پنشن یا اس کا کچھ حصہ اس مدت تک کیلئے روک لے جس کا تعین خود حکومت اپنے طور پر کرے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3948
(Visitor Counter : 38
وزارت دفاع
وزیردفا ع راج ناتھ سنگھ اور جنوبی کوریا کے قومی دفاع کے وزیر جیونگ کیونگ ڈو نے باہمی سلامتی تعاون بڑھانے کے طور طریقوں پر گفتگو کی
نئی دہلی، 4 فروری / وزیر دفاع راج ناتھ سنگھ نے آج یہاں جنوبی کوریا کے قومی دفاع کے وزیر جناب جیونگ کیونگ ڈو کے ساتھ باہمی میٹنگ کی۔ میٹنگ کے دوران دونوں ملکوں کے وزرا نے دفاعی صنعت اور تحقیق و ترقی میں اشتراک اور باہمی سیکورٹی تعاون بڑھانے پر تبادلہ خیال کیا۔
ہندستان اور جمہوریہ کوریا کے درمیان دفاعی صنعتوں میں تعاون کے لئے ایک خاکے پر بھی بات چیت ہوئی ۔ یہ بات چیت میٹنگ کے بعد ہوئی۔ اس خاکے میں تحقیق و ترقی سمیت تعاون کے مختلف ممکنہ شعبوں کی فہرست شامل ہے۔ انہوں نے اترپردیش اور تمل ناڈو میں دفاعی صنعتی کوریڈور میں سرمایہ کاری بڑھانے پر بھی تبادلہ خیال کیا۔ دونوں وزرا نے علاقے کی سیکورٹی صورتحال پر تبادلہ خیال کیا۔
وزیر دفاع راج ناتھ سنگھ نے 5 سے 9 فروری کے درمیان اترپردیش کی راجدھانی لکھنؤ میں ہونے والی ڈیفنس ایکسپو 2020 میں شرکت کے لئے جناب جیوکیونگ ڈو کا شکریہ ادا کیا۔ ساتھ ہی ساتھ اس نمائش میں جمہوریہ کوریا کی دفاعی صنعتوں کی شرکت کے لئے بھی شکریہ ادا کیا۔
۔۔۔۔۔۔۔۔۔۔۔
م ن۔ ح ا۔ ج۔
U- 533
(Visitor Counter : 87
سائنس اور ٹیکنالوجی کی وزارت
ہمالیہ میں ٹیکٹونک طور سے سرگرم نئے خطے کی شناخت سے زلزلوں کے مطالعے اور اس کے تخمینے میں تبدیلی آئے گی
ہمالیہ کے ملاپ کے علاقے یا لداخ میں واقع سندھ ملاپ علاقہ  کو ٹیکٹونک طورسے سرگرم پایا گیا ہے۔ یہ وہ علاقہ ہے جہاں پر ہندوستانی اور ایشیائی پلیٹ آپس میں ملتی ہے۔ نئی دریافت سے پہلے اس خطے کو بند علاقے کے طور پر جانا جاتا تھا۔
اس دریافت سے زلزلے کے مطالعے میں اہم تبدیلی آنے کا امکان ہے۔ خاص طور سے زلزلے کے تخمینے، پہاڑوں کے ارتقاء اور اس کے جغرافیائی ڈھانچے کو بہتر طریقے سے سمجھنے میں مدد ملے گی۔
حکومت ہند کے تحت سائنس اور ٹیکنالوجی کے محکمے کے تحت آنے والے ایک خود مختار ادارے واڈیا انسٹی ٹیوٹ آف ہمالین جیولوجی ، دہرہ دون کے سائنسدانوں کے ایک گروپ نے یہ نئی دریافت کی ہے۔ سائنسدانوں نے ہمالیہ کے ملاپ کے علاقے کے تفصیلی جغرافیائی مطالعے میں یہ پایا ہے کہ حقیقت میں یہ علاقہ بند خطہ نہ ہوکر ٹیکٹونک طور پر ایک سرگرم خطہ ہے۔ سائنسدانوں نے یہ مطالعہ ہمالیہ کے سب سے دور واقع لداخ خطے میں کیا ہے۔ یہ مطالعہ حال ہی میں ‘‘ٹیکنو فیزکس’’ جریدے میں شائع ہوا ہے۔
ماہرین ارضیات نے پایا ہے کہ جہاں ندیاں اونچے اٹھے علاقوں سے جڑی ہوئی ہیں وہاں پر گاد کے علاقے جھکے ہوئے اور ان کی سطح ٹوٹی ہوئی ہے۔ اس کے علاوہ چٹانوں کی بنیاد کافی کمزور ہے جس کی وجہ سے اس میں ٹوٹنے کا عمل بھی ہوتا رہتا ہے۔ اس کا نتیجہ یہ ہوا کہ کافی اتھلی گھاٹیاں بن گئی ہیں۔ ان چٹانوں کا دہرہ دون میں واقع لیباریٹری میں آپٹیکلی اسٹیمولیٹڈ لیومینیسنس  کے ذریعے مطالعہ کیا گیا، جہاں پر زلزلے کی تعدد اور پہاڑیوں کی کم ہوتی ہوئی بلندی کی شرح کا مطالعہ کیا گیا۔ ان ارضیاتی گادوں کا مطالعہ لیومینیسنس ڈیٹنگ کے طریقہ کار سے کیا جاتا ہے۔
لیباریٹری کے اعداد وشمار اور جغرافیائی علاقے کے مطالعے سے یہ بات سامنے آئی ہے کہ سندھ سیون علاقے میں سرگرم نئے ٹیکٹونک علاقے 78000 سے 58000 برس سے سرگرم ہیں۔ حال ہی میں 2010 میں اپشیں گاؤں میں آئے کم شدت والے زلزلے کی وجہ چٹان کا ٹوٹنا تھا۔
ہمالیہ کو بنیادی طور سے مین سنیٹرل تھرسٹ ، دی مین باؤنڈری تھرسٹ  اور مین فرنٹل تھرسٹ  سے بنا ہوا مانا جاتا ہے جو کہ شمال کی جانب جھکنے والی تھرسٹ ہے۔ ابھی تک کے قائم شدہ تصورات کے مطابق ایم ایف ٹی تھرسٹ کو چھوڑ کر سبھی بند تھی۔ ایسے میں ہمالیہ میں جو بھی بدلاؤ ہوتے ہیں اس کا ذمہ دار ایم ایف ٹی کو مانا جاتا تھا۔ نئی دریافت جو اس بات کا خلاصہ کرتی ہے کہ سیون علاقے کی پرانی پرتیں فعال ٹیکٹونک پلیٹ ہیں۔ ایسے میں موجودہ ہمالیہ کے ارتقاء کے ماڈل کو نئے سرے سے سنجیدگی سے دوبارہ مطالعہ کرنے کی ضرورت ہے جس میں نئی تکنیکوں اور ایک بڑے ارضیاتی ڈیٹابیس کا استعمال کیا جاسکے گا۔
[Publication link:https://doi.org/10.1016/j.tecto.2020.228597]
قانون اور انصاف کی وزارت
یکساں سول کوڈ پر تجاویز جمع کرانے کے لئے مُہلت میں اضافہ
یکساں سول کوڈ کے موضوع پر زبردست عوامی ردعمل اور مختلف حلقوں كی طرف سے مہلت میں اضافے كے تعلق سے موصول ہونے والی متعدد درخواستوں کے پیش نظر لا کمیشن نے متعلقہ ذمہ داران کی آراء اور تجاویز پیش کرنے کی مہلت میں دو ہفتے کی توسیع كرنے کا فیصلہ کیا ہے۔
لاء کمیشن تمام ذمہ داران کی آرا کو اہمیت دیتا ہے اور اس کا مقصد ایک ہمہ جہت ماحول پیدا کرنا ہے جس سے سرگرم مشغولیت کی حوصلہ افزائی ہو۔ہم تمام دلچسپی رکھنے والی جماعتوں کی حوصلہ افزائی کرتے ہیں کہ وہ اپنے قیمتی خیالات اور تجربات سامنے لانے کے لئے اس توسیع شدہ ٹائم فریم سے استفادہ کریں۔
اس طرح اب کوئی بھی دلچسپی رکھنے والا انفرادی شخص، ادارہ یا تنظیم 28 جولائی 2023 تک یکساں سول کوڈ کے معاملے پر اپنی رائے دے سکتی ہے۔ ایسا ‘‘یہاں کلک کریں’’ بٹن کے ذریعے كریں یا پھر ممبر سکریٹری-ایل سی آئی ایٹ گوو ڈاٹ اِن پر ای میل کے ذریعے بھیجیں۔ متعلقہ ذمہ داران یکساں سول کوڈ سے متعلق کسی بھی معاملے پر مشاورت؍تبادلہ خیال؍ ورکنگ پیپرز کی شکل میں بھی اپنی گزارشات ’’ممبر سکریٹری، لاء کمیشن آف انڈیا، چوتھی منزل، لوک نائک بھون، خان مارکیٹ، نئی دہلی - 110 003" بھیج سكتے ہیں۔’’
صحت اور خاندانی بہبود کی وزارت
کووڈ-19 سے متعلق تازہ ترین صورت حال
نئی دہلی،05 اگست-2021/
ملک گیر ٹیکہ کاری مہم کے تحت اب تک 48.93 کروڑ افراد کو ویکسین کے ٹیکے لگائے گئے۔
ملک بھر میں کووڈ-19 سے اب تک مجموعی طور پر 3,09,74,748 مریض شفایاب ہوچکے ہیں۔
شفایابیوں کی شرح سردست 97.37فیصد ہے۔
گزشتہ 24 گھنٹوں کے دوران 41,726 مریض شفایاب ہوچکے ہیں۔
گزشتہ 24 گھنٹوں کے دوران ہندوستان میں 42,982 نئے معاملات درج کئے گئے۔
اس وقت ہندوستان میں زیر علاج مریضوں کی مجموعی تعداد 4,11,076 ہے۔
زیرعلاج مریضوں کی تعداد کل مریضوں کے 1.29 فیصد پر مشتمل ہے۔
ہفتہ وار مثبت معاملات کی شرح مسلسل 5 فیصد سے نیچے رہی جو سردست 2.37 فیصد ہے۔
یومیہ مثبت معاملات کی شرح مسلسل 3 فیصد سے کم درج ہورہی ہے جو اس وقت 2.58 فیصد ہے۔
کووڈ-19 کی جانچ کی صلاحیت میں زبردست اضافہ کیا گیا ہے، اب تک مجموعی طور پر 47.48 کروڑ ٹیسٹ کئے جاچکے ہیں۔
بھارت کا مسابقتی کمیشن
سی سی آئی نے ڈائیوا انٹرنیشنل ہولڈنگز انکارپوریٹڈ کے ذریعے ایمبٹ پرائیویٹ لمٹیڈ میں کچھ حصص داریوں کی حصولیابی کو منظوری دی
کمپیٹیشن کمیشن آف انڈیا نے ایمبٹ پرائیویٹ لمیٹڈ میں ڈائیو ا انٹرنشنل ہولڈنگز انکارپوریٹڈ کے ذریعے کچھ شیئر ہولڈنگ کے حصول کو منظوری دی ہے۔
مجوزہ مجموعہ ایمبٹ پرائیویٹ لمیٹڈ میں ڈائیوا انٹرنیشنل ہولڈنگز انکارپوریشن کی طرف سے حصص کی بنیادی رکنیت اور موجودہ حصص یافتگان سے ثانوی حصص کی خریداری کے امتزاج کے ذریعے کچھ حصص داریوں کے حصول سے متعلق ہے۔
حاصل کنندہ
ڈائیو ا انٹرنیشنل ہولڈنگز انکارپوریٹڈ.ایک درمیانی انتظامی ہولڈنگ کمپنی ہے، جو جاپان میں قائم ہے۔ یہ ملکی یا غیر ملکی کمپنی میں اسٹاک یا شیئر رکھنے اور اس کی تجارتی سرگرمیوں کو کنٹرول کرنے اور ان کا انتظام کرنے کے مقصد سے قائم کی گئی تھی۔
ہدف
ایمبٹ پرائیویٹ لمٹیڈ ایک نجی کمپنی ہے جو ہندوستان میں قائم ہے اور بہت بڑی تعداد میں مالیاتی خدمات فراہم کرتی ہے۔ یہ سیکورٹیز اینڈ ایکسچینج بورڈ آف انڈیا کے ساتھ ایک مرچنٹ بینکر کے طور پر رجسٹرڈ ہے اور اس کی مختلف ذیلی کمپنیاں قرض دینے، اسٹاک بروکنگ، ڈپازٹری شریک کار، تحقیقی تجزیہ کار، پورٹ فولیو مینجمنٹ، میوچل فنڈ کی تقسیم اور فنڈ مینجمنٹ کی خدمات فراہم کرنے میں مصروف ہیں۔
سی سی آئی کا تفصیلی حکم بعد میں آئے گا۔
سماجی انصاف اور تفویض اختیارات کی وزارت
ممبئی میں دویا کلا شکتی ثقافتی تقریب کا انعقاد
اب تک کی پہلی مغربی علاقائی رنگا رنگ ثقافتی تقریب ‘‘دویا کلاشکتی’’ ممبئی میں منعقد ہوئی۔ حکومت ہند کی سماجی انصاف اور تفویض اختیارات کی وزارت  کے زیر اہتمام 27 اپریل 2022 کو ممبئی میں ورلی کے نہرو سینٹر آڈیٹوریم میں اب تک کی پہلی مغربی علاقائی رنگارنگ ثقافتی تقریب ‘‘دویا کلاشکتی: معذوروں میں استعداد کا مشاہدہ’’ کا انعقاد کیا گیا۔ مہاراشٹر کے عزت مآب گورنر اور مہمان خصوصی جناب بھگت سنگھ کوشیاری نے شام چھ بج کر پندرہ منٹ پر اس تقریب کا افتتاح کیا۔ اس موقع پر مہمان ذی وقار سماجی انصاف اور تفویض اختیارات کی وزارت میں سکریٹری محترمہ انجلی بھاورا-آئی اے ایس اور وزارت میں جوائنٹ سکریٹری جناب راجیش کمار یادو، آئی اے ایس بھی موجود تھے۔ افتتاحی تقریب کا بھارت کی اشاروں کی زبان میں بھارت کے قومی ترانہ کے ساتھ آغاز ہوا، جس کے بعد اسٹیج پر86 معذور بچوں نے کلاسیکی، یوک اور جدید طرز پر موسیقی، کٹھ پتلی، جسمانی کرتب وغیرہ کی شکل میں15 منفرد کارکردگیوں کی شکل میں رنگارنگ پروگرام پیش کئے۔
افتتاحی تقریب کے دوران، مہاراشٹر کے عزت مآب گورنر جناب بھگت سنگھ کوشیاری نے معذور افراد کی طاقتور اور بااثر صلاحیتوں کی اہمیت کا اعادہ کیا۔ انہوں نے کہاکہ ‘‘دویا شکتی’’ کو فروغ دینے اور معذوری سے متاثر افراد کے مابین خود اعتمادی کو فروغ دینے کی ضرورت ہے۔ انہوں نے ہماری برادری اور ہمارے ملک کی ترقی کی غرض سے طاقتور وسیلے کے طور پر معذوری سے متاثرہ افرادکے مابین ‘‘دویا شکتی’’ بنانے کے لیے والدین، اساتذہ کی کوششوں اور ادارہ جاتی معاونت کی ستائش کی۔ حکومت ہند کی سماجی انصاف اور تفویض اختیارات کی وزارت بھی عزت مآب کابینہ وزیر ڈاکٹر ویریندر کمار نے ایک ریکارڈ شدہ ویڈیو پیغام کے توسط سے معذوری سے متاثرہ افراد کی قوت کی اہمیت کے بارے میں بات کی، جو کہ ہمارے ملک کی ترقی کے لیے ایک عظیم ذریعہ بن سکتی ہے۔ اس کے علاوہ انہوں نے معذوری سے متاثرہ افراد کو اور زیادہ مواقع فراہم کرنے کی ضرورت کا بھی ذکر کیا۔ افتتاحی تقریب میں اظہار خیال کرتے ہوئے مہمان ذی وقار محترمہ انجلی بھاورا-آئی اے ایس سکریٹری نے حکومت ہند کی سماجی انصاف اور تفویض اختیارات کی وزارت  کی ثقافتی تقریب ‘‘دویا کلا شکتی’’ کا ذکر کیا۔ جسے 2019 سے قومی سطح پر اور ملک کے دیگر خطوں میں انعقاد کیا گیا ہے، جس کی بدولت معذوری سے متاثرہ افراد میں اعتماد پیدا ہوا ہے۔ انہوں نے والدین اور اساتذہ کی سخت محنت اور کوششوں کی ستائش کی۔
اس تقریب میں مہاراشٹر، گوا، مدھیہ پردیش، گجرات، راجستھان، چھتیس گڑھ، دمن اور دیو جیسی مغربی خطے کی ریاستوں کے معذوری سے متاثرہ بچوں اور نوجوانوں نے شرکت کی۔ اس تقریب کا اہتمام حکومت ہند کی سماجی انصاف اور تفویض اختیارات کی وزارت کے معذوری سے متاثرہ افراد  کو بااختیار بنانے کے محکمے نے کیا تھا اور بولنے اور سننے سے معذور افراد  کے لیے علی یاور جنگ نیشنل انسٹی ٹیوٹ ممبئی نے اس پروگرام کی میزبانی کے فرائض انجام دیے ہیں۔ مغربی علاقائی سطح پر منعقدہ اس تقریب میں ‘‘دویاکلا شکتی’’ کے موقع پر کارکردگی کا مظاہرہ کرنے والے تمام شرکا کو ان کی کارکردگی کے اعتراف میں صداقت نامے پیش کیے گئے۔